text: Autist: Arbejdet er en stor lettelse
  23 februar 2016 kl. 16.43
  Det giver mening og sparer energi at have et meningsfyldt job, siger autist.
  
  Dean Rugaard har en diagnose som autist og har også ADHD. Det har tidligere givet ham en række udfordringer. Flere af dem var han ikke engang selv klar over.
  - Det der var naturligt for mig, var utænkeligt eller det rene galimatias for alle andre omkring mig, fortæller Dean Rugaard til TV SYD.
  Men efter han fik diagnosen, og blev ansat på BOAS Specialister i Kolding, så har livet taget en drejning.
  - Arbejdet betyder mening. Jo mere mig selv jeg er, jo bedre.
  Før brugte Dean Rugaard meget energi på at opretholde de sociale forventninger udadtil. Det behøver han ikke på samme måde mere.
  - Det har været en stor lettelse. Jeg kan godt lide at arbejde – og nu kan jeg bruge mit hoved på det, som det nu engang er godt til, siger Dean Rugaard.
  